Käisin-sõitsin Tallinnas ringi, suu ammuli. Mulle meeldib uudistada uusehitisi, millest igaüks nagu püüaks naabreid arhitektuuriga üle trumbata. Nii põnevaid maju  mõeldakse välja! Kõik nad muidugi oma keskkonda ei sobitu aga kuna ma ise seal ei ela, siis las nad olla. Sadama ümbrus tundub päris inspireeriv. Tallinnast merele vaadata on hoopis teine tera võrreldes Pärnuga, kus vaadet lahesopi servad piiravad. Pealinna sadama kraanad ja suured laevad loovad mulje maailmamerele seilamisest.